OpenLLM-France/wikimedia huggingface dataset:
# Léon Bonnat

Léon Bonnat (Baiona, 1833 - Monchy-Saint-Eloi, Oise, 1922) va ésser un pintor francès que va estudiar a Madrid i París.
El seu Crist en la Creu i El martiri de Sant Dionisi li van proporcionar molta anomenada, així com els seus expressius retrats de celebritats contemporànies.
Alguns dels estudiants més notables de Bonnat van serGustave Caillebotte, Suzor-Coté, Georges Braque, Aloysius O'Kelly, Henri de Toulouse-Lautrec, Lluís Delfau, Raoul Dufy, Thomas Eakins, Stanhope Alexander Forbes, Othon Friesz, Charles Laval, Raimond Lecourt, Adolphe-Frédéric Lejeune, Auguste Leroux, Alphonse Osbert, Pierre-Gaston Rigaud, Henry Siddons Mowbray, Gustav Wentzel i Henri-Achille Zo.

## Enllaços externs

* Léon Bonnat a l'Artcyclopedia. (anglès)
* Obres de Léon Bonnat que hom pot trobar als museus francesos. (francès)
# MPSOC

El sistema multiprocessador en xip (MPSoC) és un sistema en xip(SoC) on executa múltiples processadors (vegeu multi-core) paral·lelament, generalment orientat a aplicacions encastades.
És una plataforma que composta per un nucli de múltiples elements de processament heterogenis amb funcionalitats específiques que corresponen amb la necessitat del domini de l'aplicació esperada, a una jerarquia de memòria, tots aquests components estan units en una interconnexió en xip. És una arquitectura que satisfà les necessitats del rendiment de les aplicacions de multimèdia, arquitectura de telecomunicacions, la seguretat de la xarxa, i altres dominis d'aplicacions al mateix temps limita el consum d'energia mitjançant l'ús d'elements de processament especialitzats.
# MHC

«MHC» té aquests significats:
* Sigles del Museu d'Història de Catalunya
* Complex d'histocompatibilitat principal (MHC, de l'anglès major histocompatibility complex)
# Lori muntanyenc gros

El lori muntanyenc gros (Neopsittacus musschenbroekii) és una espècie d'ocell de la família dels psitàcids que habita els boscos de muntanya de Nova Guinea.

## Referències

* ↑ Comissió dels Noms dels Ocells en Català. Diccionari dels ocells del món: Ocells no passeriformes. Fundació Barcelona Zoo; Institut Català d'Ornitologia; TERMCAT, Centre de Terminologia
# Lori muntanyenc petit

El lori muntanyenc petit (Neopsittacus pullicauda) és una espècie d'ocell de la família dels psitàcids que habita els boscos de muntanya de Nova Guinea.

## Referències

* ↑ Comissió dels Noms dels Ocells en Català. Diccionari dels ocells del món: Ocells no passeriformes. Fundació Barcelona Zoo; Institut Català d'Ornitologia; TERMCAT, Centre de Terminologia
# MTV

* Per a altres significats, vegeu «MTV (desambiguació)».
Music Television, més coneguda pel seu acrònim MTV, és una cadena estatunidenca de televisió per cable originalment establerta en 1981 per Warner-Amex Satellite Entertainment. Des de 1985 forma part de Viacom.

## Història

MTV va iniciar transmissions l'1 d'agost de 1981 amb un vídeo del grup anglès The Buggles, "Video Killed the Radio Star"; el segon vídeo mostrat va ser el de Pat Benatar, "You Better Run".
Avui és tot un conglomerat de mitjans que opera Nickelodeon, VH1 i un paquet de cinc serveis digitals: MTV Jams, MTV Hits, VH1 Soul, VH1 Mega Hits i Nickelodeon GAS (jocs i esports per a nens).
MTV ha canviat molt des dels seus primers dies de programació. MTV es va convertir en MTV Networks i ha crescut tremendament.
Té més de 71.600.000 subscriptors en Estats Units i arriba a 301,2 milions de subscriptors en 82 països, té 9.105 afiliades i emet 24 hores al dia. MTV s'ha expandit internacionalment: incloent MTV UK i USA, MTV Europa (1 d'agost de 1987), MTV Brasil (20 d'octubre de 1990), MTV Japó (24 de desembre de 1992), MTV Xina (21 d'abril de 1995), MTV Àsia (5 de maig de 1995) i MTV Llatinoamèrica (1 d'octubre de 1993), iniciant en aquesta sucursal amb el video "We are southamerican rockers" del grup xilè Los Prisioneros.
El seu mercat són joves de 12 a 34 anys. És una companyia de música que ha tingut molt d'èxit per a la fama dels artistes al promocionar les seves cançons, també amb premis com els MTV Video Music Awards i els MTV Video Music Awards Llatinoamèrica i MTV Europe Music Awards.

## Premis MTV

La cadena també és coneguda per les seves gales d'entrega de premis. Les principals són els MTV Video Music Awards i MTV Europe Music Awards.

## Enllaços externs

* MTV
* MTV International Arxivat 2010-11-20 a Wayback Machine.
# Malaca (ciutat)

La Ciutat de Malaca (en malai Bandar Melaka) és la capital de l'estat de Malaca, a Malàisia.
El Seri Negeri, el centre estatal administratiu i de desenvolupament en què es troben les oficines del Governador i del secretari d'estat i la cambra de l'assemblea legislativa, està localitzat a Malaca. El 7 de juliol de 2008 la ciutat va ser inclosa per la UNESCO a la llista del Patrimoni de la Humanitat al costat de la de George Town a Penang.

## Història

El lloc on se situa la ciutat de Malaca va ser el centre de la història de l'estat del mateix nom. Va ser la capital del sultanat de Malacay, el centre del món malai entre els segles XV i XVI després de la sortida dels malais de Sumatra i abans de l'arribada dels portuguesos el 1511. Els segles de colonització portuguesa, holandesa i britànica així com el desenvolupament de la cultura xinesa ha influenciat l'arquitectura de la ciutat.
Després de la Segona Guerra Mundial, el sentiment anti-colonial es va propagar entre els nacionalistes malais, portats a les negociacions amb els britànics i l'eventual anunci d'independència de Tunku Abdul Rahman, el primer primer ministre de Malàisia, al Padang Pahlawan (camp del guerrer) a Bandar Hilir, a Melaka el 20 de febrer de 1956.
Des de la fundació de Singapur el 1819, el port de Malaca va entrar en declivi davant l'auge del port de Singapur i posteriorment del de Kuala Lumpur.

## Turisme

La major part de les atraccions turístiques es concentren en el petit centre de la ciutat. Un pot caminar per la Jonker's Walk en què se succeeixen una fila de cases-botiga pertanyents a l'arquitectura de Peranakan. A l'àrea de Bandar Hilir es troba la fortalesa de Famosa, S. Paul Hill i molts museus. Un altre lloc d'interès és Pulau Melaka, una illa formada per terreny guanyat al mar. Al final de Pulau Melaka està situada la mesquita de Masjid Selat. Altres illes inclouen Pulau Upeh, a prop de la platja de Klebang, i Pulau Besar.

### Assentaments europeus

* Fort de Famosa (Porta de Sant Jaume)
* Christ Church
* Stadthuys (Edificis administratius holandesos)
* Església de S. Francesc Xavier
* Assentament portuguès
* Fort de St John
* Fort de St Paul
* Ruïnes de l'església de St Paul Church - Sant Francesc Xavier va ser temporalment enterrat a l'església de St Peter
* Església de St Theresa
* Font de Victòria

### Assentaments xinesos

* Cementiri de Bukit Xina
* Temple Cheng Hoon Teng
* Temple Geok Hu Keng
* Temple Poh Sant Teng
* Temple Sri Poyyatha

### Llocs musulmans i malais històrics

* Mausoleu de Hang Jebat
* Mausoleu de Hang Kasturi
* Mesquita de Kampung Hulu
* Mesquita de Kampung Kling
* Mesquita de Tranquerah (Mesquita Tengkera)
* Mur del Sultà
* Masjid Selat Melaka

### Altres monuments

* Memorial de la declaració d'Independència (Memorial Pengistiyharan Kemerdekaan)

## Referències

* ↑ Eight new sites, from the Straits of Malacca, to Papua New Guinea and San Marino, added to UNESCO s World Heritage List. Retrieved July 8 2008.
# Maicas

Maicas és un municipi d'Aragó, situat a la província de Terol i enquadrat a la comarca de les Conques Mineres.
# Magatzems Berger

Els Magatzems Berger són un edifici de Vilafranca del Penedès (Alt Penedès) protegit com a bé cultural d'interès local. És un conjunt de naus aïllades, de planta inicial en forma de te, contigües a la zona ferroviària. La coberta de cada nau és a dues aigües. Es tracta de porxos de càrrega i descàrrega.
Els Magatzems Berger van ser construïts el 1920 i el projecte de l'obra va ser realitzat per l'arquitecte Antoni Pons i Domínguez. Va ser presentat el desembre de l'any 1919 i aprovat el 14 d'abril del 1920. Es conserva l'arxiu de l'Ajuntament de Vilafranca del Penedès.

## Referències

* 1 2 «Magatzems Berger». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 10 gener 2015].
# Mandarí estàndard

El xinès estàndard, també conegut com a mandarí estàndard modern, mandarí estàndard, xinès mandarí o, simplement, mandarí, és la varietat estàndard del xinès mandarí, que al seu torn és la principal de les llengües sinítiques que es coneixen conjuntament com idioma xinès. El mandarí estàndard és l'idioma oficial de la Xina, l'idioma oficial de facto de Taiwan, Hong Kong, Macau i un dels quatre idiomes oficials de Singapur. La pronunciació es basa en el dialecte pequinès, que és només una de les moltes variants del mandarí, un grup gran i divers de dialectes xinesos parlats nativament al nord i sud-oest de la Xina.
El mandarí estàndard és oficialment conegut com a:
* Pǔtōnghuà (xinès tradicional: 普通話; xinès simplificat: 普通话, literalment: "llengua comuna") a la República Popular de la Xina;
* Guóyǔ (xinès tradicional: 國語; xinès simplificat: 国语, literalment: "llengua nacional") a la República de la Xina (Taiwan);
* Biāozhǔn huáyǔ (xinès tradicional: 標準華語; xinès simplificat: 标准华语, literalment: "Idioma xinès estàndard" en un sentit cultural) a Malàisia i Singapur.
Els tres termes són usats intercanviablement en comunitats xineses arreu del món.
Només hi ha dos tipus d'estandardització del mandarí: l'anomenat pǔtōnghuà a la República Popular de la Xina i el guóyǔ a Taiwan. Hi ha petites diferències entre els dos en pronunciació i vocabulari; per altra banda, el pǔtōnghuà s'escriu amb caràcters xinesos simplificats, mentre que el guóyǔ s'escriu amb caràcters xinesos tradicionals.

## El mandarí estàndard en l'educació

Tant a la República Popular de la Xina com a Taiwan (República de la Xina), el xinès estàndard s'ensenya per immersió des de l'educació elemental. Després del segon curs, tota l'educació es realitza en aquest idioma, excepte les classes de llengua local que es duen a terme durant unes poques hores setmanals a Taiwan des de mitjans dels anys 1990.

## Referències

* 1 2 Weng, Jeffrey «What Is Mandarin? The Social Project of Language Standardization in Early Republican China» (en anglès). The Journal of Asian Studies, 77, 3, 01-08-2018, pàg. 611–633. DOI: 10.1017/S0021911818000487. ISSN: 0021-9118 [Consulta: 4 juliol 2020].
# PUU

PUU té els següents significats:
* Partit Unionista de l'Ulster, partit polític d'Irlanda del Nord
* Puu també és el nom popular de diversos crustacis que viuen als dipòsits de posidònia i s'utilitzen com a esquer
# Trail Life USA

Trail Life USA (TLUSA) és una organització juvenil escolta cristiana, que cerca desenvolupar el caràcter dels joves, i que compta amb més de 26.000 membres als Estats Units d'Amèrica.
L'organització va ser fundada en 2013, en resposta als canvis en la política d'admissió de nous membres de l'organització Boy Scouts of America, la qual des del 30 de gener de 2013, permet la pertinença a aquesta organització, a les persones bisexuals, homosexuals, i transsexuals.
Tots els capítols de Trail Life USA han de jurar seguir uns "principis de fe". L'organització afirma que els no-cristians, i aquells que viuen obertament la seva homosexualitat, no són persones elegibles per formar part de l'organització, ja que aquestes tendències homosexuals, són contràries als seus principis de fe. Els joves heterosexuals pertanyents a qualsevol denominació cristiana, són benvinguts en l'organització, i els està permès unir-se.

## Referències

* ↑ «10 Positive Trends Christians Should Thank God For» (en anglès). Charisma News, 07-01-2015. [Consulta: 8 juliol 2015].
* ↑ «Trail Life USA, The 'Other' Boy Scouts Of America» (en anglès). NPR.org, 09-09-2013. [Consulta: 16 desembre 2013].
* ↑ Salmons, Stephanie. «Trail Life teaches leadership, character» (en anglès). Owensboro Messenger-Inquirer, 19-05-2016. Arxivat de l'original el 2016-05-22. [Consulta: 12 juny 2016].
* ↑ Kumar, Anugrah. «Christian Values-Based Alternative to Boy Scouts Launched» (en anglès). Christian Post, 08-09-2013. [Consulta: 12 juny 2016].
* ↑ «Former Defense Secretary Gates to lead Boy Scouts» (en angles). Windy City Times, 19-11-2013. [Consulta: 16 desembre 2013].
* ↑ «The Boy Scouts' Half-Measure May Hasten the End of Discrimination» (en anglès). Huffington Post, 24-05-2013. [Consulta: 16 desembre 2013].
* ↑ «Frequently Asked Questions» (en angles). Trail Life USA. [Consulta: 1r març 2014].

## Enllaços externs

* Trail Life USA - Lloc web oficial
# Tom i Viv

Tom i Viv (títol original en anglès: Tom & Viv) és una pel·lícula britànico-estatunidenca dirigida per Brian Gilbert, estrenada el 1994. Ha estat doblada al català.

## Argument

Biografia de T. S. Eliot. Primera Guerra Mundial (1914-1918). El jove poeta anglès Thomas S. Eliot corteja a Vivianne, la filla d'una aristocràtica família. Com ell no té diners, la parella decideix fugir per poder casar-se. Eliot compta amb la protecció del filòsof Bertrand Russell. El matrimoni s'instal·la en un modest habitatge, i Eliot es veu obligat a acceptar un treball en un banc per poder tirar endavant. Molt aviat l'esposa del poeta mostra una personalitat desequilibrada que es manifesta a través de continus canvis d'humor. Finalment, el poeta aconsegueix publicar el seu primer llibre

## Repartiment

* Willem Dafoe: Tom Eliot
* Miranda Richardson: Vivienne Haigh-Wood
* Rosemary Harris: Rose Haigh-Wood
* Tim Dutton: Maurice Haigh-Wood
* Nickolas Grace: Bertrand Russel
* Joanna McCallum: Virginia Woolf
* Roberta Taylor: Ottoline Morrell
* James Greene: Dr. Cyriax
* Lou Hirsch: Capità Todd

## Rebuda

"Plena de força gràcies, principalment, a les creïbles interpretacions de la seva parella protagonista."

## Premis i nominacions
### Nominacions

* 1994. BAFTA a la millor pel·lícula britànica
* 1994. BAFTA a la millor actriu per Miranda Richardson
* 1995. Oscar a la millor actriu per Miranda Richardson
* 1995. Oscar a la millor actriu secundària per Rosemary Harris
* 1995. Globus d'Or a la millor actriu dramàtica per Miranda Richardson

## Referències

* 1 2 esadir.cat. Tom i Viv. esadir.cat.
* ↑ filmaffinity. Tom & Viv (en castellà). filmaffinity.
* ↑ amg. Tom & Viv (en anglès). amg.
* ↑ Fernando Morales, El País
# Transductor ortomodal

Un transductor ortomodal, transductor ortomode o OMT (per les seves sigles en anglès:orthomode transducer) és un component de conducte de microones de la classe de circuladors de microones. Es coneix comunament com un duplexor de polarització.

## Aplicacions

Els transductors ortomode serveixen tant per combinar, com per separar dos camins de senyals de microones polaritzades ortogonalment. Una de les rutes la forma l'enllaç ascendent (uplink), que es transmet a través de la mateixa guia d'ona que l'enllaç descendent (downlink). Tal dispositiu pot ser part d'un alimentador d'antena de VSAT terrestre o un alimentador de radiocomunicació terrestre per microones ; per exemple, els OMTs s'utilitzen sovint amb una botzina d'alimentació per aïllar les polaritzacions ortogonals d'un senyal i per transferir els senyals de transmissió i recepció a diferents ports.

## Unitat exterior

La unitat exterior (Out-door Unit o ODU, en anglès) sol estar formada per un feedhorn, OMT, BUC (Block Up-link Converter) i LNB (Low-Noise Block Down Converter).

## Vegeu també

* Duplexor

## Referències

* ↑ «orthomode transducer». Institute for Telecommunication Sciences, 23-08-1996. [Consulta: 29 juny 2013].
* ↑ Antenna feed (anglès)
* ↑ Bartlett, Mike. «FAQ». SAS Ltd, 2010. Arxivat de l'original el 2013-07-06. [Consulta: 29 juny 2013].
# Transes

Transes (àrab: الحال, Al-ḥāl) és una pel·lícula documental marroquina del 1981 sobre l'influent grup d'avant-pop marroquí Nass El Ghiwane. Va ser rodat, escrit i dirigit per Ahmed El Maânouni.

## Resum

La pel·lícula està composta principalment per escenes que representen la banda fent concerts al Marroc, intercalades amb fragments d'entrevistes amb membres de la banda sobre el significat de les seves cançons i música. La pel·lícula també inclou imatges d'arxiu del Marroc de l'època colonial en forma de seqüències de flashback, així com moments personals de la vida quotidiana dels membres de la banda.

## Historial de producció

Maânouni va presentar una còpia de treball de la pel·lícula a la seva eventual productora, Izza Génini (coneguda per distribuir pel·lícules musicals), en la primera projecció de la seva pel·lícula anterior Alyam, Alyam. Després d'escoltar la veu de Larbi Batma i assistir a un concert de la banda, Génini va oferir els seus serveis a Maânouni com a productora. Aviat, el projecte inicial (que era un concert filmat) es va expandir per convertir-se en un llargmetratge documental seguint les activitats de la banda.
Va ser estrenada originalment el 1981, i va ser restaurada el 2007 per la World Cinema Foundation, la Cineteca di Bologna/L'Immagine Ritrovata Laboratory. La pel·lícula va ser escollida específicament per Martin Scorsese per a la primera estrena de la World Cinema Foundation i es va projectar al 60è Festival Internacional de Cinema de Canes el 2007 i a la plaça Djemà-el-Fna a Marràqueix, Marroc. La pel·lícula ha estat distribuïda des de llavors per The Criterion Collection.

## Referències

* ↑ «Trances: Power to the People | Current | The Criterion Collection».
* ↑ «FILM: MOROCCAN POP MUSIC IN 'TRANSES,' A DOCUMENTARY (Published 1985)» (en anglès). The New York Times, 18-01-1985.
* ↑ Gayle Carter, Sandra. What Moroccan Cinema?: A Historical and Critical Study (After the Empire: the Francophone World and Postcolonial France). Lexington Books, 2009, p. 141. ISBN 9780739131855.
* ↑ «Izza Genini, Marocaine corps et âme - Archive».
* ↑ «Trances» (en anglès). The Criterion Collection. [Consulta: 6 novembre 2018].

## Enllaços externs

* Trances: Power to the People un assaig de Sally Shafto a Criterion Collection
* Si le spectateur européen ne s'ouvre pas à nos films, il s'enferme" : An Interview with Ahmed El Maanouni, entrevista amb el director.
* Izza Genini, Marocaine corps et âme, entrevista amb la productora.
* Transes a Internet Archive
# Tossal del Senyor

«Tossal del Senyor» té aquests significats:
* Tossal del Senyor (Ribera d'Ondara), cim al municipi de la Ribera d'Ondara a la comarca de la Segarra
* Tossal del Senyor (Sunyer), cim al municipi de Sunyer a la comarca del Segrià
* Tossal del Senyor (Castelló de Farfanya), cim al municipi de Castelló de Farfanya a la comarca de la Noguera
# Tràsies

Tràsies (en grec antic Θρασύας Thrasyas) va ser un eminent herbolari, fabricant i venedor de drogues, citat per Teofrast. Va néixer a Mantinea a Arcàdia i va ser tutor d'Alèxies. Va descobrir una droga tant eficaç que podia fer que el desenllaç final fos fàcil i sense dolor. Utilitzava suc de cicuta, de cascall i d'altres herbes semblants en dosis molt petites que pesaven menys d'una dracma. No existia res que pogués neutralitzar aquest verí, que conservava el seu poder durant molt de temps sense perdre les seves propietats. Teofrast afegeix que Tràsies agafava la cicuta "no de qualsevol lloc" sinó de llocs freds i ombrejats. El seu deixeble Alèxies va ser també un expert en la preparació de verins.
Va viure abans de l'època de Teofrast, probablement al segle iv aC. Podria ser la mateixa persona que va escriure un llibre amb fórmules mèdiques, que és esmentat per Escriboni Llarg (De Compos. Medicam. 100.208) i Aeci (2.4. 57, 3.50.65, pp. 415, 426).

## Referències

* 1 2 Amigues, 2010, p. 369 et 371, n.145 et 156.
* ↑ Montero, Santiago. Diccionario de adivinos, magos y astrólogos de la antigüedad. Valladolid: Trotta, 1997, p. 303. ISBN 8481641618.

## Bibliografia

* Suzanne Amigues. Recherches sur les plantes. À l'origine de la botanique (en (francès)). Belin, 2010. 414 nb p. ISBN 978-2-7011-4996-7
# Tupina

«Tupina» té aquests significats:
* Tupina (recipient), Olla gran amb una nansa
* Tupina (menjar), Ollada
* Tupinada, introduir paperetes fraudulentes en una urna electoral o alterar-ne el compte
# Trud Zemledeltsa

Trud Zemledeltsa (en rus: Труд Земледельца) és un poble (un khútor) del krai de Stàvropol, a Rússia, que en el cens del 2010 tenia 130 habitants. Pertany al districte rural de Kurskaia.

## Referències

* ↑ «База микроданных Всероссийских переписей населения 2002 и 2010 годов». Arxivat de l'original el 2014-06-09. [Consulta: 28 març 2020].
# Trude Malcorps

Gertrude Jacoba Malcorps, més coneguda com a Trude Malcorps (Zwolle, 7 de febrer de 1921) és una nedadora neerlandesa, ja retirada, que va competir durant la dècada de 1930.
Nascuda a Zwolle, a Overijssel, a diferència de les seves companyes i rivals, no provenia dels grans centres de natació d'Amsterdam i Rotterdam. En el seu palmarès destaca una medalla de plata en els 4×100 metres lliures del Campionat d'Europa de natació de 1938, formant equip amb Alie Stijl, Rie van Veen i Willy den Ouden.

## Referències

* ↑ «Akte - CBG-Centrum voor familiegeschiedenis». [Consulta: 4 octubre 2020].
* ↑ «De beste prestaties van onze zwemsters in 1938». De Telegraaf, 28-12-1938 [Consulta: 4 octubre 2020].
* ↑ «European Swimming Championships (Women)». [Consulta: 4 octubre 2020].
# Turiaso

Turiaso o Turiasu fou una ciutat celtibera d'Hispània, a la Tarraconense, entre Cesaragusta i Numància. És l'actual Tarassona. A l'itinerari d'Antoní és esmentada com Turisanus, que podria derivar de la paraula basca Iturri asko (Moltes fonts), i en tal cas el seu nom basc seria Ituriaso (similar al d'altres ciutats vascones: Iturrissa i Nemanturissa). El Cronicó d'Hidaci l'esmenta com Turiasson i l'anònim de Ravenna Tyriassone.
El 449 el comte hispàroma Basili va sorprendre els bagaudes a la ciutat en un cop de mà (o per traïció de part dels ciutadans) i en va fer una massacre a l'església.

## Referències

* ↑ de La Fuente, Vicente. Las santas iglesias de Tarazona y Tudela en sus estados antiguo y moderno (en castellà). Real Academia de la Historia, 1865, p.82.
# Turó Rodó (Collserola)

El Turó Rodó és una muntanya de 353 metres de la Serra de Collserola administrativament repartida entre els municipis de Sant Feliu de Llobregat, a la comarca del Baix Llobregat i de Barcelona, a la comarca del Barcelonès.
Forma part de la Coscollera. Es pot accedir des del camí de Sant Just Desvern a Santa Creu d'Olorda.
# Tour de Drenthe 2019

El Tour de Drenthe 2019 fou la 57a edició del Tour de Drenthe. La cursa es disputà el 17 de març de 2019 i formava part de 'UCI Europa Tour 2019 amb una categoria 1.HC.
El vencedor fou Pim Ligthart de l'equip Direct Énergie. Robbert de Greef (Alecto) i Nicola Bagioli (Nippo-Vini Fantini-Faizanè) completaren el podi.

## Classificació final

Font: ProCyclingStats :

## Referències

* ↑ «El neerlandés Pim Ligthart (Direct Energie) se apunta la Ronde van Drenthe». biciciclismo.com.
# Txerepànovo

«Txerepànovo» té aquests significats:
* Txerepànovo (Novossibirsk), ciutat de l'óblast de Novossibirsk, Rússia
* Txerepànovo (Perm), poble del krai de Perm, Rússia
# Tucanet bectacat

El tucanet bectacat (Selenidera maculirostris) és una espècie d'ocell membre del gènere Selenidera de la família del ramfàstids present a diverses zones de selva tropical i subtropical de Sud-amèrica. És una au autòctona de Bolívia, el Paraguai, Brasil i el nord de l'Argentina, que no supera els 33 cm de longitud.